U-I-68/08
Natisni
Opravilna št.:
U-I-68/08
Datum odločitve:
12. 2. 2009
ECLI:
ECLI:SI:USRS:2009:U.I.68.08
Akt:
Uredba o ravnanju z odpadnimi fitofarmacevtskimi sredstvi, ki vsebujejo nevarne snovi (Uradni list RS, št. 119/06), 1. lodst. 10. čl.
Izrek:
Pobuda za začetek postopka za oceno ustavnosti in zakonitosti prvega odstavka 10. člena Uredbe o ravnanju z odpadnimi fitofarmacevtskimi sredstvi, ki vsebujejo nevarne snovi (Uradni list RS, št. 119/06), se zavrže.
Evidenčni stavek:
Pobuda je prepozna, če ni vložena v enem letu od uveljavitve izpodbijanega podzakonskega predpisa ali splošnega akta, izdanega za izvrševanje javnih pooblastil, ki učinkuje neposredno, oziroma v enem letu od dneva, ko je pobudnik izvedel za nastanek škodljivih posledic.
Geslo:
1.5.51.1.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude.
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Združenje proizvajalcev, distributerjev in zastopnikov fitofarmacevtskih sredstev, g. i. z., Ljubljana
Datum vloge:
26. 3. 2008
Vrsta odločitve:
sklep
Vrsta rešitve:
zavrženje
Dokument:
US28572
Dokument v PDF obliki:
U-I-68-08.pdf
75 KB
Prenesite datoteko
U-I-68/08-4
12. 2. 2009
SKLEP
Ustavno sodišče je v postopku za preizkus pobude Združenja proizvajalcev, distributerjev in zastopnikov fitofarmacevtskih sredstev, g. i. z., Ljubljana, ki ga zastopa Mirko Bandelj, odvetnik v Ljubljani, na seji 12. februarja 2009
sklenilo:
Pobuda za začetek postopka za oceno ustavnosti in zakonitosti prvega odstavka 10. člena Uredbe o ravnanju z odpadnimi fitofarmacevtskimi sredstvi, ki vsebujejo nevarne snovi (Uradni list RS, št. 119/06), se zavrže.
Obrazložitev
1. Pobudnica izpodbija prvi odstavek 10. člena Uredbe o ravnanju z odpadnimi fitofarmacevtskimi sredstvi, ki vsebujejo nevarne snovi (v nadaljevanju Uredba). Zatrjuje, da je v neskladju z 2., s 14., z 72. in s 74. členom Ustave ter z drugim odstavkom 19. člena, s petim odstavkom 20. člena, s 112. členom in s 4. točko prvega odstavka 148. člena Zakona o varstvu okolja (Uradni list RS, št. 41/04 in nasl. – ZVO-1).
2. Po tretjem odstavku 24. člena Zakona o Ustavnem sodišču (Uradni list RS, št. 64/07 – ur. p. b. – v nadaljevanju ZUstS) lahko pobudnik vloži pobudo, kadar podzakonski predpis ali splošni akt, izdan za izvrševanje javnih pooblastil, učinkuje neposredno in posega v pravice, pravne interese oziroma v pravni položaj pobudnika, v enem letu od njegove uveljavitve oziroma v enem letu od dneva, ko je pobudnik izvedel za nastanek škodljivih posledic.
3. Izpodbijana Uredba je začela veljati 5. 12. 2006. Pobudnik je pobudo vložil 25. 3. 2008, tj. več kot eno leto po uveljavitvi Uredbe, ni pa navedel, kdaj je izvedel za nastanek škodljivih posledic. Pobuda ni dopustna, ker ni bila vložena v enem letu od uveljavitve Uredbe, zato jo je Ustavno sodišče zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS v sestavi: podpredsednik dr. Ciril Ribičič ter sodnici in sodniki mag. Marija Krisper Kramberger, mag. Miroslav Mozetič, dr. Ernest Petrič, Jasna Pogačar in Jan Zobec. Sklep je sprejelo soglasno.
dr. Ciril Ribičič
Podpredsednik